El títol 1 de la Llei orgànica 6/2006, de 19 de juliol, de reforma de l'Estatut d'autonomia de Catalunya (EAC), a l'article 16 recull expressament el dret de totes les persones a rebre prestacions socials i ajuts públics per atendre les càrregues familiars, d'acord amb els requisits que estableix la Llei; alhora preveu, com a principi rector de l'article 40, el mandat per als poders públics de promoure les mesures econòmiques i normatives de suport a les famílies, adreçades a garantir la conciliació de la vida laboral i familiar i a tenir descendència.
Així mateix, l'Estatut estableix a l'article 166.4 la competència exclusiva de la Generalitat en matèria de promoció de les famílies i de la infància.
El Departament d'Acció Social i Ciutadania, mitjançant el Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, té designat l'exercici de les atribucions sobre les famílies, tasca que duu a terme mitjançant la Secretaria de Polítiques Familiars i Drets de Ciutadania, creada pel Decret 572/2006, de 19 de desembre, de reestructuració parcial del Departament d'Acció Social i Ciutadania.
La Llei 18/2003, de 4 de juliol, de suport a les famílies, determina els drets i les prestacions destinats a donar suport a les famílies, per tal de millorar-los el benestar i la qualitat de vida i la protecció dels seus membres.
Convé destacar l'article 12 de la Llei esmentada, que estableix un ajut per a les famílies que adoptin un infant.
Pel que fa a l'ajut per a famílies en què s'hagi produït un part, adopció, tutela o acolliment múltiple, sotmès als ingressos de la unitat familiar, també cal tenir en compte el que preveuen l'article 40, relatiu als principis informadors de les mesures de protecció de famílies amb persones en situació de risc d'exclusió social, i la disposició addicional 5, sobre l'extensió de les prestacions econòmiques a altres col·lectius familiars i a altres franges d'edat, d'acord amb les disponibilitats pressupostàries.
Igualment, la Llei recull diverses disposicions que convé tenir en consideració: l'article 3 de la Llei, que considera que les disposicions de la Llei també són aplicables a l'acolliment i a les altres situacions jurídiques a les quals les lleis atribueixen o reconeixen els mateixos efectes jurídics que a la família; la disposició addicional 3, que preveu que en el desplegament reglamentari s'ha de tenir en compte la problemàtica específica de les famílies monoparentals i famílies nombroses; i finalment, la disposició addicional 4, relativa a la perspectiva de gènere, perspectiva que s'ha d'introduir en el desplegament reglamentari de la Llei.
En aquest sentit, la perspectiva de gènere queda reflectida en aquesta Ordre en diversos aspectes, dels quals destaquen la monoparentalitat i la conciliació de la vida laboral, personal i familiar.
La protecció econòmica familiar es configura com un element per encarar les noves necessitats que l'arribada d'un fill o filla implica per a la família, com també per ajudar a conciliar la vida familiar i laboral.
En alguns supòsits, a més, les famílies han de rebre protecció addicional per poder reduir les situacions de pobresa infantil i evitar el perill d'exclusió social.
Al llarg d'aquests darrers anys s'ha constatat que, com a criteri general, hi ha una relació significativa entre el nombre d'infants nascuts i l'augment, en el si de les famílies, de les dificultats econòmiques.
Així, com més infants tenen les famílies, més problemes caràcter econòmic han d'encarar.
Atès el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya;
Atesa la Llei 38/2003, de 17 de novembre, general de subvencions, i el seu Reglament de desplegament aprovat mitjançant el Reial decret 887/2006, de 21 de juliol, ambdós de caràcter parcialment bàsic;
Atesa la Llei 12/2007, d'11 d'octubre, de serveis socials;
Atesa la Llei 15/2008, del 23 de desembre, de pressupostos de la Generalitat de Catalunya per al 2009;
En ús de les facultats que m'atorga la Llei 13/2008, de 5 de novembre, de la Presidència de la Generalitat i del Govern,
S'obre la convocatòria parcial per a la concessió dels ajuts econòmics sotmesos al nivell d'ingressos de la unitat familiar següents:
a) Ajut econòmic per part, adopció, tutela o acolliment múltiple sotmès al nivell d'ingressos.
b) Ajut per adopció internacional sotmès al nivell d'ingressos.
Partida pressupostària i quantia
2.1 La partida del pressupost de la Generalitat per al 2009 amb càrrec a la qual s'imputen els ajuts per a les famílies és la BE05 D/480000100/313A.
2.2 La quantia inicial disponible és de 1.000.000 d'euros.
D'aquesta, 700.000 euros és destina a l'ajut per part, adopció, tutela o acolliment múltiple sotmès al nivell d'ingressos i 300.000 euros a l'ajut per adopció internacional sotmès al nivell d'ingressos.
El termini de presentació de les sol·licituds s'inicia l'endemà de la data de publicació de l'Ordre en el DOGC i finalitza el 31 d'octubre de 2009.
Tramitació, valoració, resolució i pagament
4.1 La tramitació de les sol·licituds correspon a la Secretaria de Polítiques Familiars i Drets de Ciutadania del Departament d'Acció Social i Ciutadania (d'ara en endavant.Secretaria de Polítiques Familiars i Drets de Ciutadania.) i la resolució, a la persona titular de la Secretaria de Polítiques Familiars i Drets de Ciutadania.
4.2 La Secretaria de Polítiques Familiar i Drets de Ciutadania valorarà les sol·licituds presentades, d'acord amb els requisits, documentació i valoració de la renda ponderada que s'estableix en la present Ordre.
Una vegada valorades les sol·licituds que compleixen el requisits, la Secretaria de Polítiques Familiars i Drets de Ciutadania les puntuarà d'acord amb els criteris de puntuació que s'estableixen en el present article, als efectes de sotmetre-les a concurrència competitiva.
4.3 Criteris de puntuació per a la concurrència:
Les sol·licituds valorades positivament és puntuaran fins un màxim de 75 punts d'acord amb el criteris següents:
En funció de la renda ponderada de la unitat familiar i l'IRSC anual:
Si la renda ponderada és inferior o igual a l'IRSC anual, 35 punts.
Si la renda ponderada és superior a l'IRSC anual i inferior o igual a dues vegades l'IRSC anual, 30 punts.
Si és superior a dues vegades l'IRSC anual i inferior o igual a tres vegades l'IRSC anual, 25 punts.
Si és superior a tres vegades l'IRSC anual i inferior o igual a quatre vegades l'IRSC anual, 20 punts.
Si és superior a quatre vegades l'IRSC anual i inferior o igual a cinc vegades l'IRSC anual, 15 punts.
Si és superior a cinc vegades l'IRSC anual i inferior o igual a sis vegades l'IRSC anual, 10 punts.
Si és superior a sis vegades l'IRSC anual i inferior o igual a set vegades l'IRSC anual, 5 punts.
En funció de les circumstàncies de la unitat familiar:
Si la família acredita la seva condició família nombrosa i/o monoparental, 15 punts.
Si un dels membres de la unitat familiar té reconeguda la condició legal de persona amb discapacitat en un grau igual o superior al 65%, 15 punts.
Si alguna de les persones sol·licitants acredita estar en situació d'atur, 10 punts
En cas d'empat en la puntuació entre diverses sol·licituds, es resoldrà conforme als ingressos econòmics inferiors de la unitat familiar.
4.4 El termini màxim per emetre i notificar la resolució és de dos mesos a comptar de l'endemà de la data de finalització del termini de presentació de sol·licituds.
Transcorregut el termini fixat sense que s'hagi notificat resolució expressa, s'entén desestimada la sol·licitud d'atorgament dels ajuts.
4.5 El pagament dels expedients resolts positivament es portarà a terme en funció de la puntuació obtinguda, d'acord amb els criteris de puntuació, fins a exhaurir un màxim de 1.000.000 euros, d'acord amb l'assignació corresponent a cada tipus d'ajut.
Contra la resolució, que no exhaureix la via administrativa, es pot interposar un recurs d'alçada en el termini d'un mes davant la persona titular de la Secretaria de Polítiques Familiars i Drets de Ciutadania o la persona titular del Departament d'Acció Social i Ciutadania, en els termes que estableixen els articles 114 i següents de la Llei 30/1992, de règim jurídic de les administracions públiques i del procediment administratiu comú.
Disposicions finals.1 Es faculta la persona titular de la Secretaria de Polítiques Familiars i Drets de Ciutadania per adoptar les mesures necessàries per a l'aplicació d'aquesta disposició..2 Aquesta Ordre entra en vigor l'endemà de la publicació al DOGC.
Barcelona, 21 de juliol de 2009
Bases per a la concessió dels ajuts econòmics sotmesos al nivell d'ingressos de la unitat familiar per a les famílies amb filles i fills a càrrec
L'objecte d'aquesta convocatòria és atorgar ajuts econòmics per a les famílies amb filles i fills a càrrec, d'acord amb els requisits i les característiques que s'exigeixen per a cadascun d'aquests en les bases presents..2 Persones sol·licitants
2.1 Són destinatàries dels ajuts econòmics que preveu aquesta Ordre les famílies amb infants a càrrec, d'acord amb l'article 2 de la Llei 18/2003, de 4 de juliol, de suport a les famílies, amb residència legal i convivència efectiva a Catalunya amb l'infant o infants, en atenció als quals es sol·licita l'ajut i que compleixin els requisits que s'estableixen per a cadascun dels ajuts.
2.2 Les persones que poden sol·licitar els ajuts són:
a) El pare i la mare dels infants nascuts o adoptats que n'ostentin la guarda i custòdia.
b) La mare o el pare titular de la guarda i custòdia, quan hi hagi sentència de separació, divorci o nul·litat matrimonial.
c) Les persones físiques: tutores, acollidores amb mesura d'acolliment preadoptiu i les persones acollidores amb mesura d'acolliment simple en família extensa o en família aliena (no inclou els acolliments d'urgència i diagnòstic) que tinguin a càrrec seu els infants, hi convisquin i aquests en depenguin econòmicament..3 Conceptes
3.1 S'entén per família nombrosa la que té aquesta condició d'acord amb la legislació específica aplicable.
Per ser valorats com a família nombrosa, hauran de disposar o haver sol·licitat el títol de família nombrosa, en el moment de presentar la sol·licitud.
3.2 S'entén per família monoparental la formada per un pare/mare sol/a amb infants, sempre que aquests convisquin amb aquell/a i en depenguin econòmicament de manera exclusiva en el moment de prestar la sol·licitud.
3.3 S'equiparen a la condició de famílies monoparentals les formades per una persona amb un vincle parental amb l'infant fins al quart grau de consanguinitat o afinitat amb l'infant beneficiari, sempre que el tingui al càrrec seu, hi convisqui i aquest en depengui econòmicament de manera exclusiva.
En el cas d'adopció precedida d'un acolliment, només es tindrà en compte la data de l'acolliment.
En els casos d'infants acollits fora del territori de Catalunya, s'equipara la figura de l'acolliment permanent amb la de l'acolliment preadoptiu.
3.5 En els supòsits d'adopció o de tutela o d'acolliment, es té en compte la data de l'acta notarial, la sentència o la resolució administrativa de l'adopció o de la tutela o del acolliment..4 Sol·licituds i documentació
4.1 Les sol·licituds per concórrer als ajuts econòmics per a les famílies s'han de formalitzar en impresos normalitzats que es facilitaran a les dependències del Departament d'Acció Social i Ciutadania, Oficines d'Acció Ciutadana i altres que consten a la web del Departament d'Acció Social i Ciutadania [URL] o a la web de la Generalitat de Catalunya [URL].
4.2 Les sol·licituds degudament emplenades han d'anar acompanyades de la documentació que es requereix per a cada un dels ajuts.
En cas de no disposar de la documentació requerida, es poden aportar altres documents acreditatius de les diferents circumstàncies familiars.
L'òrgan que ha de resoldre sobre la concessió dels ajuts ha de valorar la idoneïtat d'aquesta documentació aportada als únics efectes dels ajuts que preveu aquesta Ordre.
Aquesta documentació s'haurà de presentar, juntament amb la sol·licitud, a les dependències que esmenta a l'apartat 1 d'aquesta base, sens perjudici del que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini màxim que aquesta Ordre determina..5 Compatibilitat
Tots els ajuts a les famílies que preveu aquesta Ordre són compatibles entre si i amb qualsevol altre ajut familiar atorgat per les administracions públiques..6 Règim fiscal
Els ajuts a les famílies queden sotmeses al règim fiscal vigent en el moment del seu atorgament..7 Obligacions de les persones sol·licitants:
7.1 Les persones sol·licitants dels ajuts econòmics, a més de presentar la sol·licitud corresponent, en els terminis i les condicions que estableix aquesta Ordre, han de facilitar tota la informació que els requereixin l'òrgan gestor, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
7.2 En cas que alguna de les circumstàncies referents a la família hagi variat, les persones sol·licitants de l'ajut han de notificar-ho al Departament d'Acció Social i Ciutadania mitjançant el model de sol·licitud corresponent.
L'incompliment de l'obligació de notificar aquestes modificacions abans de finalitzar el termini per resoldre sobre la present convocatòria pot comportar la revocació de l'ajut..8 Reintegrament
8.1 L'òrgan concedent iniciarà un procediment de reintegrament dels ajuts concedits i abonats indegudament de conformitat amb la legislació vigent i, en concret, en cas d'alteració de les condicions o de falsedat en les dades facilitades.
8.2 L'òrgan gestor pot verificar en qualsevol moment la veracitat de les dades facilitades per obtenir els ajuts econòmics..9 Règim jurídic
Els ajuts econòmics sotmesos a nivell d'ingressos de la unitat familiar queden subjectes al règim jurídic de les subvencions que preveu la Llei 38/2003, de 17 de novembre, general de subvencions, al seu Reglament de desplegament, aprovat mitjançant el Reial decret 887/2006, de 21 de juliol, en el que es considera bàsic, i al capítol 9 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya..10 Modificació
En cas d'alteració de les condicions que donen lloc a l'obtenció d'aquests ajuts, l'òrgan concedent podrà modificar la resolució de concessió..11 Tractament de les dades
Les dades de caràcter personal que s'han de facilitar per a l'obtenció dels ajuts econòmics que regula aquesta Ordre s'inclouen en el fitxer,.Prestacions per a famílies en situació d'especial vulnerabilitat amb infants., d'acord amb l'Ordre BEF/485/2005, de 2 de desembre, per la qual es completa i modifica la relació de fitxers automatitzats que contenen dades de caràcter personal gestionats pel Departament d'Acció Social i Ciutadania.
Té com a finalitat la tramitació i resolució dels ajuts a famílies amb infants a càrrec, com també la resolució de les incidències que puguin sorgir.
La persona responsable és la persona titular de la Secretaria de Polítiques Familiars i Dret de Ciutadania..12 Determinació del nivell d'ingressos
12.1 Els ingressos de la unitat familiar establerts per als ajuts econòmics que preveu aquesta Ordre es determinaran en relació amb la part general i especial de la base imposable de l'impost de la renda de les persones físiques del darrer exercici disponible.
12.2 A l'efecte de determinar els ingressos ponderats de la unitat familiar, es consideren membres de la unitat familiar el pare i la mare, o qualsevol d'ells en cas de família monoparental, i els seus fills i filles, sempre que hi convisquin.
També es consideren membres de la unitat familiar el cònjuge o la persona que convisqui amb un vincle afectiu anàleg amb el pare o la mare dels fills o filles; i els fills o filles no comuns, sempre que hi convisquin.
12.3 La signatura de la sol·licitud dels ajuts per part de les persones sol·licitants implica el consentiment perquè el Departament d'Acció Social i Ciutadania consulti les dades tributàries a les administracions tributàries competents.
12.4 La renda es pondera dividint els ingressos totals de la unitat familiar pels coeficients següents en funció del nombre de membres que la integra, d'acord amb la fórmula que s'indica, de tal manera que per ser persona destinatària dels ajuts econòmics previstos en aquesta Ordre, l'import resultant no pot ser superior a set vegades l'indicador de renda de suficiència de Catalunya (IRSC) corresponent a l'any d'imputació dels ingressos econòmics de la unitat familiar.
Els coeficients en funció del nombre de membres de la unitat familiar són els següents:
Per cada membre de més s'augmentarà el coeficient en 0,07.
En cas que una de les persones membres de la unitat familiar tingui el reconeixement legal de persona amb discapacitat, s'aplicarà la ponderació corresponent a un membre més.
En cas de família monoparental, s'aplicarà la ponderació corresponent a un membre més.
Ajut econòmic per part, adopció, tutela o acolliment múltiple, sotmès al nivell d'ingressos de la unitat familiar.13 Objecte
L'objecte és donar suport econòmic a les famílies en què s'hagi produït un part, una adopció, una tutela o un acolliment múltiple d'acord amb aquest capítol i tinguin un determinat nivell d'ingressos, d'acord amb la base 12 de l'annex d'aquesta Ordre..14 Persones que poden sol·licitar l'ajut:
Poden sol·licitar l'ajut les famílies els ingressos de les quals no superin ingressos en set vegades l'indicador de renda de suficiència de Catalunya imputable, ponderats segons el nombre de membres de la unitat familiar, d'acord amb el que estableix a la base 12 de l'annex d'aquesta Ordre, i que es trobin en algun dels casos següents:
a) Hagin tingut un part doble, o hagin adoptat o tutelat o acollit dos infants simultàniament, entre l'1 de gener de 2007 i el 30 de setembre de 2009 (ambdues dates incloses).
b) Hagin tingut un part de tres o més infants, o hagin adoptat o tutelat o acollit tres infants o més simultàniament, entre l'1 de gener de 1997 i el 30 de setembre de 2009 (ambdues dates incloses)..15 Sol·licituds i documentació
A l'imprès de sol·licitud normalitzat degudament emplenat s'hi han d'adjuntar els documents següents:
a) Original i fotocòpia o fotocòpia compulsada dels documents identificadors de la/les persona/es sol·licitant/s (NIF o NIE).
b) Original i fotocòpia o fotocòpia compulsada del/s llibre/s de família complet/s, excepte en el cas d'infants adoptats, tutelats o acollits, en què s'ha d'adjuntar l'original i fotocòpia o fotocòpia compulsada de la sentència o acta notarial de l'adopció o tutela, només en el cas que aquest document no s'hagi lliurat prèviament a l'Institut Català de l'Acolliment i l'Adopció (ICAA), o resolució administrativa d'acolliment constituït fora de Catalunya.
d) Original i fotocòpia o fotocòpia compulsada de la resolució judicial que estableixi a qui correspon la guarda i custòdia dels infants, en cas de separació, divorci o nul·litat matrimonial.
e) Declaració, inclosa en l'imprès de sol·licitud, de la/les persona/es sol·licitant/s, de quins són els membres que integren la unitat familiar, als efectes del que estableix la base 12 de l'annex d'aquesta Ordre.
f) Respecte als membres més grans de 18 anys que constin en la unitat familiar i no siguin sol·licitants, només en el cas en què no s'hagi autoritzat la Secretaria de Polítiques Familiars i Drets de Ciutadania per a la verificació de les dades econòmiques mitjançant les administracions tributàries, s'haurà d'adjuntar:
g) Si escau, certificat de situació d'atur.
h) Documentació acreditativa de la condició de monoparentalitat d'acord amb els criteris següents:
En cas d'empresonament: certificat de permanència en un centre d'execució penal..16 Quantia i abonament de l'ajut
16.1 La quantia de l'ajut és de 2.448 euros per unitat familiar en el cas en què els seus ingressos no superin en set vegades l'indicador de renda de suficiència de Catalunya imputable, ponderat segons el nombre de membres de la unitat familiar.
16.2 La quantia de l'ajut és de 3.264 euros per unitat familiar en cas que els seus ingressos no superin en tres vegades l'indicador de renda de suficiència de Catalunya imputable, ponderat segons el nombre de membres de la unitat familiar.
16.3 L'abonament es farà en un sol pagament, un cop aprovada la resolució d'atorgament de l'ajut d'acord amb el pagament d'aquesta convocatòria, regulada a l'article 4.5 de la present Ordre.
Ajut econòmic per adopció internacional sotmès al nivell d'ingressos de la unitat familiar.17 Objecte
L'objecte és donar suport econòmic a les famílies que adoptin infant/s procedent/s d'un altre país i compleixin els requisits que estableix aquesta Ordre, per tal de poder-se fer càrrec de les despeses ocasionades pels tràmits necessaris per a la constitució d'una adopció internacional..18 Persones que poden sol·licitar l'ajut:
Són destinatàries de l'ajut per adopció internacional sotmès al nivell d'ingressos de la unitat familiar les famílies que compleixin els requisits següents:
a) Haver adoptat un infant o infants procedent/s d'un altre país, i tenir la sentència, acta notarial o resolució administrativa d'adopció, o qualsevol altra documentació acreditativa de l'adopció, entre l'1 de gener de 2009 i el 30 de setembre de 2009.
b) No superar uns ingressos en set vegades l'indicador de renda de suficiència de Catalunya imputable, ponderats segons el nombre de membres de la unitat familiar, d'acord amb el que estableix la base 12 de l'annex d'aquesta Ordre..19 Requisits
L'Institut Català de l'Acolliment i de l'Adopció (ICAA) certificarà mensualment a l'òrgan gestor que les famílies sol·licitants de l'ajut han aportat la sentència, acta notarial o resolució administrativa d'adopció, o qualsevol altra documentació acreditativa de l'adopció, sempre que l'adopció formalitzada s'atengui a un dels casos següents:
a) Que l'adopció internacional s'hagi tramitat a un país que ha ratificat el Conveni de l'Haia, o bé per mitjà dels serveis d'una entitat col·laboradora d'adopció internacional (ECAI), o bé per l'Institut Català de l'Acolliment i de l'Adopció (ICAA), com a autoritat central en matèria d'adopció internacional a Catalunya.
b) Que l'adopció internacional s'hagi tramitat a un país que no ha ratificat el Conveni de l'Haia, sempre que s'hagi signat un conveni bilateral amb aquest país, o bé existeixi per part de l'Institut Català de l'Acolliment i de l'Adopció (ICAA) i el país un acord sobre el circuit i el procés de tramitació, amb la intervenció directa de l'ICAA com a autoritat central en matèria d'adopció o bé per mitjà dels serveis d'una ECAI.
c) Quan l'adopció internacional no correspongui als apartats a) i b), sempre que l'Institut Català de l'Acolliment i de l'Adopció (ICAA), un cop analitzat el procés, doni el vist i plau per tal l'adopció s'hagi fet dins la legalitat vigent.
En qualsevol dels tres supòsits anteriors és requisit indispensable per sol·licitar l'ajut que l'adopció constituïda sigui plena i que l'interessat, o si s'escau mitjançant l'entitat col·laboradora d'adopció internacional, hagi aportat la sentència, acta notarial o resolució administrativa d'adopció a l'Institut Català de l'Acolliment i l'Adopció..20 Sol·licituds i documentació
L'imprès de sol·licitud normalitzat degudament emplenat ha d'anar acompanyat dels documents següents:
a) Original i fotocòpia o fotocòpia compulsada dels documents identificadors de la/es persona/es sol·licitant/s (NIF/NIE).
b) Original i fotocòpia o fotocòpia compulsada de la resolució judicial que estableixi a qui correspon la guarda i custòdia del/s infants beneficiari/s, en cas de separació, divorci o nul·litat matrimonial.
d) Declaració, inclosa en l'imprès de sol·licitud, de la/les persona/es sol·licitant/s de quins són els membres que integren la unitat familiar, als efectes del que estableix la base 12 de l'annex d'aquesta Ordre.
e) Respecte als membres més grans de 18 anys que constin a la unitat familiar i no siguin sol·licitants, només en el cas que no s'hagi autoritzat la Secretaria de Polítiques Familiars i Drets de Ciutadania per a la verificació de les dades econòmiques mitjançant les administracions tributàries, s'haurà d'adjuntar:
f) Si escau, certificat de situació d'atur.
g) Documentació acreditativa de la condició de monoparentalitat d'acord amb els criteris següents:
En cas d'empresonament: certificat de permanència en un centre d'execució penal..21 Quantia i abonament de l'ajut
21.1 La quantia de l'ajut per adopció internacional sotmès al nivell d'ingressos de la unitat familiar és de 2.346 euros per unitat familiar.
21.2 Aquest ajut s'atorga per família, amb independència del nombre d'infants adoptats simultàniament.
21.3 L'abonament es farà en un sol pagament, un cop aprovada la resolució d'atorgament de l'ajut d'acord amb el pagament d'aquesta convocatòria, que regula l'article 4.5 de la present Ordre.